kardosdrur/scandi-wiki huggingface dataset:
Red Rodney

Robert Ronald Chudnick "Red Rodney" (27. september 1927 i Philadelphia – 27. maj 1994 i Florida) var en amerikansk bebop trompetist.

Red Rodney som var hans kunstnernavn startede som swing musiker, og spillede med Woody Herman, Benny Goodman og Gene Krupa, indtil han i 1949 fik tilbudt at spille med Charlie Parker.

Rodney der var inspireret af Dizzy Gillespie, passede perfekt, og blev til Parkers død, og tilegnede sig bebopstilen, som blev hans kald. 

Han blev medlem af Charlie Venturas gruppe i 1950´erne, og forlod gruppen i 1958.

Rodney var væk fra jazzen op gennem 1960´erne grundet et heroin problem, men vendte tilbage i 1970´erne igen, men røg ud og ind af forskellige fængsler som forhindrede ham i at indspille.

I 1980 og 1982 lavede han sine fem vigtigste indspilninger, som gav ham fornyet energi til at fortsætte med at indspille og spille til sin død midt i 1990'erne. Han havde bl.a. Charlie Watts med på en plade dedikeret til Charlie Parker, og en 19 årig Chris Potter.

Kilde 
 På Allmusic

Trompetister fra USA
Jazzmusikere fra USA
Red Bull Arena (Leipzig)

Red Bull Arena (tidl. Zentralstadion) er et fodboldstadion i den tyske by Leipzig og hjemmebane for RB Leipzig. Oprindeligt er stadionet fra 1956, men i 1997 blev det besluttet at bygge et helt nyt stadion. Derfor er det stadion man ser i dag først blevet indviet i 2004, under VM i fodbold 2006 blev der spillet fem kampe på stadionet.

Oprindeligt var der plads til 100.000 tilskuere, men dette tal er reduceret så det nye stadion har plads til 44.345 tilskuere.

Eksterne henvisninger 

Fodboldstadioner i Tyskland
Fodbold i DDR
Leipzig
Arena (Leipzig)
Heikel

Heikel er et efternavn, der har blevet båret af blandt andre:

 Axel Heikel
 Felix Heikel
 Ivar Heikel
 Rosina Heikel
 Viktor Heikel
Dom Um Romão

Dom Um Romão (født 3. august 1925 i Rio de Janeiro, Brasilien, død 27. juli 2005) var en brasiliansk percussionist og jazztrommeslager.
Romão blev kendt i gruppen Weather Report, for sin ekspressive stil.

Han har også spillet med feks. Cannonball Adderley, Sergio Mendes, Antonio Carlos Jobim og Tony Bennett.

Han indspillede en række plader i eget navn.

Diskografi i eget navn 
 Dom Um
 Dom Um Romão
 Spirit of the Times
 Hotmosphere
 OM
 Samba de Rua
 Saudades
 Rythm Traveller
 Lake of Perserverance
 Nu Jazz meets Brazil

Kilde 
 Om Dom Um Romãro 
 På Allmusic 
 Discography 

Musikere fra Brasilien
Jazzpercussionister
Jazztrommeslagere
Hermeto Pascoal

Hermeto Pascoal (født 22 juni 1936 i Alagoas Brasilien) er en brasiliansk komponist og multi-instrumentalist.

Pascoal er en af Brasiliens mest farverige, elskede og populære musikere. Han kan spille på de fleste instrumenter, med særlig interesse for accordion, keyboards, melodica, saxofon og fløjte.

Han fik sit internationale gennembrud, da han indspillede med Miles Davis på dennes banebrydende fusionalbum Live-Evil i 1971, hvor han medvirker på tre af albummets tracks på el-piano, vokal og fløjte.

Pascoal har også spillet med Airto Moreira og Flora Purim, og med sin multiinstrument-kollega Sivuca, der ligesom Pascoal var albino. 

Pascoal er kendt for at give musikken en utraditionel og legende karakter.
Han spiller på ukonventionelle ting såsom børnelegetøj, urtepotter og bruger dyrelyde, og naturens lyde til at skabe musik. Han har feks. skrevet en suite Música da Lagoa, hvor musikerne spille på fløjter og gurgler under vand i en lagune.

Referencer

Eksterne henvisninger 

 Hermeto Pascoal Webside
 

Musikere fra Brasilien
Komponister fra Brasilien
Multiinstrumentalister
Axel Malmstrøm

Axel Malmstrøm (2. november 1888 i København – 23. marts 1951 i Viborg) var en dansk teolog og biskop over Viborg Stift fra 1936 til sin død.

Karriere 
Han fik sin teologiske embedseksamen i 1912 og rejste umiddelbart efter til USA på studierejse, hvor han blev interesseret i verdensmission og økumeni. I 1913 vendte Malmstrøm hjem til Danmark, hvor han fra 1913 til 1916 var sekretær i KFUMs afdeling i Aarhus.

Den 16. oktober 1916 blev Malmstrøm for første gang sognepræst, da han flyttede til Assing Sogn ved Hammerum. Denne stilling bestred han indtil 13. november 1921, hvor han flyttede tilbage til København. Her var han fra 1921 til 1925 sekretær ved Missionshuset Bethesda. I 1925 blev han udnævnt til 2. residerende kapellan ved Vor Frue Kirke i København.

Biskop 

Da Johannes Gøtzsche skulle afløses som biskop over Viborg Stift på grund af dennes pensionering i 1936, opstillede Axel Malmstrøm til bispevalget. Han vandt valget og blev indsat 12. juli 1936. Malmstrøm med familie flyttede efterfølgende ind i Bispegården i Viborg. Han var biskop til sin død i 1951.

Han var Ridder af 1. grad af Dannebrog.

I Viborg Domkirke findes et portrætmaleri af Malmstrøm udført af August Tørsleff.

Viborg Stift bestyrer et legat med navnet Biskop Aksel Malmstrøm og hustrus legat for præster i Viborg stift.

Bibliografi 

 "Evangeliet til alverden (den nyere missions baggrund og historie)" 3 bind (1948-1950)

Privat 
Axel Malmstrøm er søn af grosserer Jens Haagen (1860-1935) og Agnes Kierkemann (1864-1935). Den 10. november 1916 blev Malmstrøm gift med Hedevig Jahnsen (1889-1969) i København.

Han er begravet på Vestre Kirkegård i København.

Kilder og eksterne henvisninger 
 
 Axel Malmstrøm på Den Store Danske
 Kraks Blå Bog 1949

Legatstiftere fra Danmark
Faglitterære forfattere fra Danmark
Biskopper over Viborg Stift
Personer fra København
Personer i Kraks Blå Bog (afdøde)
Danskere i 1900-tallet
Riddere af 1. grad af Dannebrog
Dansksprogede forfattere fra Danmark
Montreux-festival

Montreux-festival kan hentyde til: 
 Montreux Jazzfestival
 Rose d'Or – en tv-festival afholdt i Montreux
Hans Hattesen

Hans Henrik Hattesen (født 12. maj 1958 i København) er en tidligere dansk håndboldspiller som deltog under Sommer-OL 1980 og Sommer-OL 1984.

Han blev født i København.

I 1980 var han med på Danmarks håndboldlandshold som endte på en niendeplads under Sommer-OL. Han spillede i fem kampe og scorede syv mål.

Fire år senere kom han på en fjerdeplads med de danske hold under Sommer-OL 1984. Han spillede i alle seks kampe og scorede 14 mål.

Eksterne henvisninger 
 http://www.sports-reference.com/olympics/athletes/ha/hans-henrik-hattesen-1.html 

Håndboldspillere fra Danmark
Personer fra København
Olympiske håndboldspillere fra Danmark
Håndboldspillere ved sommer-OL 1980
Deltagere for Danmark ved sommer-OL 1980
Håndboldspillere ved sommer-OL 1984
Deltagere for Danmark ved sommer-OL 1984
Carsten Haurum

Carsten Haurum (født 26. juli 1956 på Frederiksberg) er en tidligere dansk håndboldspiller som deltog under Sommer-OL 1980 og Sommer-OL 1984.

I 1980 var han med på Danmarks håndboldlandshold som endte på en niendeplads under Sommer-OL. Han spillede i fem kampe og scorede otte mål.

Fire år senere kom han på en fjerdeplads med de danske hold under Sommer-OL 1984. Han spillede i en kamp og scorede tre mål.

Haurum er tidligere administrerende direktør for Kultur- og Fritidsforvaltningen i Københavns Kommune og nuværende bestyrelsesformand for Det Danske Kulturinstitut

Referencer

Eksterne henvisninger 
 http://www.sports-reference.com/olympics/athletes/ha/carsten-haurum-1.html 

Håndboldspillere fra Danmark
Personer fra Frederiksberg
Olympiske håndboldspillere fra Danmark
Håndboldspillere ved sommer-OL 1980
Deltagere for Danmark ved sommer-OL 1980
Håndboldspillere ved sommer-OL 1984
Deltagere for Danmark ved sommer-OL 1984
Personer i Kraks Blå Bog
Jørgen Heidemann

Jørgen Dupont Heidemann (født 27. marts 1946 i Fredericia) er en tidligere dansk håndboldspiller som deltog under Sommer-OL 1972.

Han spillede håndbold for klubben Fredericia KFUM, og var topscorer for klubben i håndboldligasæsonen 1969. I 1972 var han med på Danmarks håndboldlandshold som endte på en trettendeplads under Sommer-OL. Han spillede i alle fem kampe og scorede otte mål.

Eksterne henvisninger 
 http://www.sports-reference.com/olympics/athletes/he/jorgen-heidemann-1.html 
 Topscorere siden 1946 – Herrer 

Håndboldspillere fra Danmark
Olympiske håndboldspillere fra Danmark
Personer fra Fredericia
Håndboldspillere ved sommer-OL 1972
Deltagere for Danmark ved sommer-OL 1972
1. Fußball-Bundesliga 2011-12

1. Fußball-Bundesliga 2011-12 er den 49. sæson siden oprettelsen af ligaen.
Turneringen startede den 5. august 2011 med en kamp mellem de forsvarende mestre Borrussia Dortmund og Hamburger SV.
FC Augsburg er med deres debut den 51. klub, der har prøvet at spille i Bundesligaen.
Da Tyskland har overtaget 3. pladsen på UEFA rankinglisten fra Italien, har landet atter 3 klubber direkte i Champions League gruppespillene i 2012-13.

Turneringsstrukturen er fastlagt sådan, at de fleste runder spilles således:
 1 kamp fredag kl. 20:30
 5 kampe lørdag kl. 15:30
 1 kamp lørdag kl. 18:30
 1 kamp søndag kl. 15:30
 1 kamp søndag kl. 17:30
Dette vil der dog blive afviget fra i uger op til landskampe, europacupkampe samt de to sidste runder, hvor alle spiller samtidig. Desuden vil der forekomme midtugerunder.

Stillingen 

 Plads 7 giver adgang, fordi finalisterne Bayern og Dortmund begge var kvalificeret til UEFA Champions League.

(M) = Mester, (P) = Pokalvinder, (O) = Oprykker.

Resultater 
I denne tabel er hjemmeholdet skrevet i kolonnen til venstre.

Statistik

Målscorer 
Pr. 5. maj, 2012.
29 mål
  Klaas-Jan Huntelaar (Schalke 04)

26 mål
  Mario Gómez (Bayern München)

22 mål
  Robert Lewandowski (Borussia Dortmund)

18 mål
  Claudio Pizarro (Werder Bremen)
  Lukas Podolski (1. FC Köln)
  Marco Reus (Borussia Mönchengladbach)

17 mål
  Martin Harnik (VfB Stuttgart)

16 mål
  Stefan Kießling (Bayer Leverkusen)

15 mål
  Raúl (Schalke 04)

13 mål
  Vedad Ibišević (1899 Hoffenheim / VfB Stuttgart)
  Shinji Kagawa (Borussia Dortmund)

Assister 
Pr. 5. maj, 2012.

12 assister
  Franck Ribéry (Bayern München)

11 assister
  Juan Arango (Borussia Mönchengladbach)

9 assister
  Shinji Kagawa (Borussia Dortmund)
  Toni Kroos (Bayern München)

8 assister
  Jakub Błaszczykowski (Borussia Dortmund)
  Jefferson Farfán (Schalke 04)
  Christian Fuchs (Schalke 04)
  Tamás Hajnal (VfB Stuttgart)
  Mario Mandžukić (VfL Wolfsburg)
  Thomas Müller (Bayern München)
  Claudio Pizarro (Werder Bremen)
  Marco Reus (Borussia Mönchengladbach)
  Raffael (Hertha BSC)

Eksterne henvisninger 
 Bundesliga.de  
 dfb.de

Referencer 

Sæsoner i 1. Fußball-Bundesliga
Fodboldsæson 2011-12
Legends Of The Guardians: The Owls Of Ga'hoole - Original Motion Picture Soundtrack

Legends Of The Guardians: The Owls Of Ga'hoole – Original Motion Picture Soundtrack er et album med alle sangene fra 3D-filmen Legenden om Vogterne: Uglerne fra Ga'Hoole, og som blev udgivet den 21. september 2010 af WaterTower Music. Det amerikanske elektroniske projekt Owl City udgav sangen "To the Sky" eksklusivt til albummet, ligesom der i musikvideoen til sangen ses flere klip fra Legenden om vogterne: Uglerne fra Ga'Hoole. Albummets tretten andre sange er alle blevet komponeret af David Hirschfelder. I den officielle trailer til filmen spiller sangen "Kings and Queens" fra det amerikanske rockband 30 Seconds to Mars.

Sangen, der blev brugt i den officielle trailer

 Sangen, der blev brugt da Soren flyver gennem den brændende skov

Sangen, der blev brugt, da Soren flyver gennem monsunen

Eksterne links 
 www.legendoftheguardians.com – Officielle hjemmeside
 Soundtracks for Legend of the Guardians: The Owls of Ga'Hoole at Internet Movie Database

Soundtracks
Christian Hjermind

Christian Hjermind (født 25. juli 1973 i København) er en tidligere venstrehåndet dansk professionel håndboldspiller.

Hjermind spillede håndbold for klubben HIK Håndbold, og var topscorer i håndboldligaen i 1995.
Han flyttede til udlandet og spillede for SG Flensburg-Handewitt i Tyskland og BM Ciudad Real i Spanien. Han vendte tilbage til danmark for at spille for KIF Kolding i 2003. Han spillede i fire sæsoner for KIF Kolding, og vandt to danske mesterskaber og to DHF's Landspokalturnering trofæer, før han flyttede tilbage til Ciudad Real i 2007.

Han repræsenterede landsholdet under EM i 2002, og vandt bronzemedaljer, under VM i 2003, EM i 2004, vandt en bronzemedalje, under VM i 2005.

Meritter 
 Håndboldligaen: 2005, 2006
 DHF's Landspokalturnering: 2005, 2007

Kilder 

Håndboldspillere fra Danmark
Personer fra København
Henrik Jacobsgaard

Henrik Jacobsgaard (født 9. marts 1952 i København) er en tidligere dansk håndboldspiller som deltog under Sommer-OL 1976.

Han spillede håndbold for klubben SAGA. I 1976 var han med på Danmarks håndboldlandshold som endte på en ottendeplads under Sommer-OL. Han spillede i fem kampe og scorede tre mål.

Kilder 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1976
Deltagere for Danmark ved sommer-OL 1976
Personer fra København
Klaus Sletting Jensen

Klaus Sletting Jensen (født 11. oktober 1963 i Hendriksholm, Rødovre) er en tidligere dansk håndboldspiller, der i 1980'erne var en høj (2,02 m) og hårdtskydende højre back. Han deltog blandt andet ved OL 1984.

Han spillede for Rødovre HK og var topscorer i håndboldligaen i 1983. Senere spillede han for HIK Håndbold, Randers Freja og Holte IF.

Klaus Sletting Jensen var en af de markante spiller på det danske U-landshold, der i 1983 vandt bronze ved VM. Allerede i januar samme år debuterede han på A-landsholdet, hvor han var fast spiller frem til 1989. Han spillede i alt 125 kampe og scorede 357 mål på landsholdet. I 1984 var han med på landsholdet til OL i Los Angeles, hvor holdet endte på fjerdepladsen. Han spillede her alle seks kampe og scorede 21 mål.

Kilder 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1984
Deltagere for Danmark ved sommer-OL 1984
Personer fra Rødovre
Palle Jensen

Palle Jensen (født 8. januar 1953 i Sønderborg) er en tidligere dansk håndboldspiller som deltog i Sommer-OL 1976 og i Sommer-OL 1980.

I 1976 var han med på Danmarks håndboldlandshold som endte på en ottende under Sommer-OL. Han spillede i alle seks kampe og scorede ti mål.

Han spillede håndbold for klubben Holte IF.

Fire år senere kom han på en niende med de danske hold under Sommer-OL 1980. Han spillede i fem kampe og scorede otte mål.

Han er nu ansat som overlærer på Virum Skole i Danmark.

Eksterne henvisninger 
 http://www.sports-reference.com/olympics/athletes/je/palle-jensen-1.html 

Håndboldspillere fra Danmark
Personer fra Sønderborg
Lærere fra Danmark
Olympiske håndboldspillere fra Danmark
Håndboldspillere ved sommer-OL 1976
Deltagere for Danmark ved sommer-OL 1976
Håndboldspillere ved sommer-OL 1980
Deltagere for Danmark ved sommer-OL 1980
Søren Jensen (håndboldspiller)

Søren Andkjær Jensen (født 7. november 1942 i København) er en tidligere dansk håndboldspiller som deltog i Sommer-OL 1972.
Han spillede håndbold for klubben Efterslægten. I 1972 var han med på Danmarks håndboldlandshold som endte på en trettendeplads under Sommer-OL. Han spillede i fire kampe og scorede ét mål.

Eksterne henvisninger 
 http://www.sports-reference.com/olympics/athletes/je/soren-jensen-1.html 

Håndboldspillere fra Danmark
Olympiske håndboldspillere fra Danmark
Personer fra København
Håndboldspillere ved sommer-OL 1972
Deltagere for Danmark ved sommer-OL 1972
Bent Jørgensen (håndboldspiller)

Bent Jørgensen (født 8. januar 1945 på Frederiksberg) er en tidligere dansk håndboldspiller som deltog i Sommer-OL 1972.

Han spillede håndbold for klubben Stadion IF. I 1972 var han med på Danmarks håndboldlandshold som endte på en trettendeplads under Sommer-OL. Han spillede i fire kampe og scorede tre mål.

Eksterne henvisninger 
 http://www.sports-reference.com/olympics/athletes/jo/bent-jorgensen-2.html 

Håndboldspillere fra Danmark
Olympiske håndboldspillere fra Danmark
Personer fra Frederiksberg
Håndboldspillere ved sommer-OL 1972
Deltagere for Danmark ved sommer-OL 1972
Kay Jørgensen

Kay Sloth Friis Jørgensen (født 18. februar 1946 i Nykøbing Falster) er en tidligere dansk håndboldmålmand som deltog i Sommer-OL 1972 og Sommer-OL 1976.

Han spillede håndbold for klubben IF Stjernen. I 1972 var han med på Danmarks håndboldlandshold som endte på en trettendeplads under Sommer-OL. Han spillede i tre kampe som målmand. Fire år senere kom han på en ottendeplads med de danske hold under Sommer-OL 1976. Han spillede i alle seks kampe som målmand.

Kilder 

Håndboldspillere fra Danmark
Olympiske håndboldspillere fra Danmark
Personer fra Nykøbing Falster
Håndboldspillere ved sommer-OL 1972
Deltagere for Danmark ved sommer-OL 1972
Håndboldspillere ved sommer-OL 1976
Deltagere for Danmark ved sommer-OL 1976
Albrecht Philip von Eynden

Albrecht Philip von Eynden (født 1665, død 19. april 1731) var en dansk officer og godsejer.

Han var af hollandsk herkomst, men vistnok norsk af fødsel. Hans fader, Philip von Eynden, var major i Vesterlenske Regiment og en tid kommandant i Christianssand, men døde i hollandsk tjeneste; hans moder hed Magdalene Petronelle de Place. Eynden trådte 1685 ind i Drabantgarden med løjtnants rang, men kom efter 2 års forløb til Sjællandske Infanteriregiment, hvor han 1692 blev kaptajnløjtnant, 1694 kaptajn. Med hjælpetropperne gik han 1700 til Sachsen som brigademajor og 1701 til Nederlandene som oberstløjtnant ved 1. bataljon af Prins Carls Regiment. 1704 blev Eynden, der samme år var blevet såret i slaget ved Höchstädt, oberst og kaldt hjem for at overtage kommandoen over fynske gevorbne regiment, som han førte i Skåne 1709-10 og i Nordtyskland 1711. Samme år blev han generalmajor og 1712, efter at have været med ved erobringen af Stade, kommandant i denne fæstning. Året efter fratrådte han både kommandantskab og Regiment for som deputeret at træde ind i Generalkommissariatet for felthæren. Som tegn på kongens tilfredshed med hans virksomhed i denne vigtige post blev han 1714 Ridder af Dannebrog og 1715 generalløjtnant.

Da man i januar 1716 frygtede for, at Carl XII over isen skulle gøre landgang på Sjælland, udnævntes Eynden til "interimschef" over armeen, der fra forskellige sider blev trukket til Fyn for samlet at gå fjenden i møde, men tøbruddet gjorde ende på Carl XII's planer og dermed på Eyndens kommando. Efter at Eynden havde været med ved lejren om København i efteråret 1716, blev der i juli 1717 atter tiltænkt ham en særlig kommando, nemlig over en projekteret landgangsekspedition til Gulland, men 14 dage senere blev denne plan atter opgivet, og Eyndens tjenstlige virksomhed bestod dernæst i en række mønstringer, kommissioner og overkrigsretter såvel i Danmark som i Norge, idet den lange krigsperiode i hjemmet og endnu mere afgivelsen af hjælpetropper til fremmede magter havde givet rig anledning til forviklinger af forskellig art.

1725 tog Eynden afsked af krigstjenesten og trak sig tilbage på sine godser. Han havde nemlig 1717 købt den store herregård Frydendal mellem Holbæk og Kalundborg, hvortil han, foruden forskellige mindre erhvervelser, 1730 føjede den nærliggende Bjergbygård. Han døde 19. april 1731 og ligger begravet i Kundby Kirke.

1716 havde han giftet sig med Vibekke Krag (1691 – 6. marts 1778 i Odense), datter af gehejmeråd Niels Krag til Egeskov og Sophie Juel. Hun solgte 1745 Bjergbygård og 1763 Frydendal. Slægten uddøde 1799 med deres eneste søn, generalmajor Christian Frederik Ludvig von Eynden.

Kilder 
 H.W. Harbou, "Albrecht Philip von Eynden", i: C.F. Bricka (red.), Dansk Biografisk Lexikon, København: Gyldendal 1887-1905.

Godsejere fra Danmark
Generalløjtnanter fra Danmark
Riddere af Dannebrog (1671-1808)
Personer i Den Store Nordiske Krig fra Danmark-Norge
Danskere i 1600-tallet
Danskere i 1700-tallet
Personer i Dansk Biografisk Leksikon
Kollegiedeputerede fra Danmark
St. James's Park

St. James's Park er en af de kongelige parker i City of Westminster, lige øst for Buckingham Palace og vest for Downing Street. St. James's Palace ligger ved parkens nordlige del.

Parken er omgivet af The Mall i nord, Horse Guards Parade i øst og Birdcage Walk i syd. Parken har en langstrakt sø, St. James's Park Lake, med to små øer, Andeøen (Duck Island, opkaldt efter søens vandfugle) og Vestøen (West Island). En bro, som krydser søen, byder på udsigt til Buckingham Palace, der er omgivet af træer og fontæner.

De nærmeste undergrundsstationer er St. James's Park og Westminster.

Parken blev erhvervet som sumpet område (marshland) af Henrik VIII, der oprettede et hjortereservat. Parken blev åbnet for publikum af Karl II.

St. James's Park er den østligste af en næsten uafbrudt kæde af parker, som også omfatter (mod vest) Green Park, Hyde Park og Kensington Gardens.

Se også 
 Parker i London

Eksterne henvisninger 

 Officiel hjemmeside

Kilder 
 Denne artikel bygger på «St. James's Park» fra Wikipedias udgave på norsk bokmål, den 1. august 2011.
 

Parker i London
Saint Philbert de Grand-Lieu

Saint-Philbert-de-Grand-Lieu er en kommune i Loire-Atlantique-departmentet i vest Frankrig. Den har 6253 indbyggere (1999). Den ligger omtrent 400 km sydvestligt fra Paris. Det ligger desuden i Arrondissementet Nantes.

Kommuner i Loire-Atlantique
Skinnestød

Skinnestød forekommer hvor enderne af to jernbaneskinner i et spor mødes, idet spor samles af skinnestykker på 15 og op til 60 meters længde.

Oprindeligt lagde man en stødsvelle som begge de mødende skinner spigredes fast til. For at forstærke samlingen anvendte man senere en fælles underlagsplade.

Ret hurtigt gik man over til at samle skinneenderne med lasker på begge sider af skinnerne fastholdt med bolte gennem lasker og skinner. Skinneenderne blev stadig lagt på en enkelt svelle, stødsvellen, og benævnes fast stød. På grund af den manglende eftergivenhed når hjulene passerede stødet kunne der nemt ske en udplatning af skinneenderne. Man gik derfor over til svævende stød, hvor skinneenderne mødtes mellem stødsvellerne.

Da også denne type skinnestød gav en del vedligeholdelse begyndte DSB at anvende dobbeltsvellestød, hvor de to stødsveller lå tæt sammen under de sammenlaskede skinneender.

For at skabe plads til skinnernes udvidelse i længderetningen, således at der ikke opstod solkurver blev skinneenderne ikke ført helt sammen, men mellemrummene – temperaturspillerum – gav slid på såvel skinneender som på hjul, når hjulene passerede hen over. Desuden har skinnerne i stødspor tendens til at vandre i længderetningen som følge af kørslen på sporene. Denne skinnevandring fører til at temperaturspillerummene åbnes eller lukkes.

I langskinnespor er sporet samlet af skinnestykker på 250 meter. Samlingerne er svejsninger, der udføres på stedet som termitsvejsninger, således at sporet i princippet er uden stød.

Jernbaneanlæg
Green Park

Green Park er de kongelige parker i City of Westminster i London. Parken dækker et område på 19 hektar, og den er et vigtigt bindeled mellem Hyde Park og St. James's Park.

Til forskel fra naboparkerne har Green Park ingen bygninger, statuer, springvand eller søer. Den består udelukkende af enge og træbevoksede områder. Parken omkranses i syd af Constitution Hill, i øst af gangstien Queen's Walk og i nord af Piccadilly. Den møder St. James's Park ved Queen Victoria Memorial lige overfor indgangen til Buckingham Palace.

Den nærmeste undergrundsstation er Green Park.
 
Parken blev omtalt første gang i 1554. Karl II lod parken indhegne i 1668. Han også fik rådyr sat ud i området, og han fik bygget et hus til opsynsmanden. Parken var dengang kendt som Upper St. James's Park, men navnet blev ændret til Green Park i 1746. Parken blev åben for alle i 1826.

Se også 
 Parker i London

Eksterne henvisninger 

 Officiel hjemmeside 

Parker i London